pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.ธรรมนัส รับฟังบรรยายผลการปฏิบัติการฝนหลวง
วันจันทร์ที่ 17 สิงหาคม 2563
รมช.ธรรมนัส รับฟังบรรยายผลการปฏิบัติการฝนหลวง
รมช.ธรรมนัส รับฟังบรรยายผลการปฏิบัติการฝนหลวง แก้ไขสถานการณ์ภัยแล้ง ช่วยเหลือพี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุมติดตามสถานการณ์ภัยแล้งพื้นที่ภาคตะวันออกเฉียงเหนือ และดําเนินการช่วยเหลือประชาชนที่ได้รับผลกระทบจากพื้นที่การเกษตรที่เกิดจากการขาดแคลนน้ํา ณ ศูนย์ปฏิบัติการฝนหลวงภาคตะวันออกเฉียงเหนือตอนล่าง อ.สตึก จ.บุรีรัมย์ ว่า กระทรวงเกษตรและสหกรณ์ โดย กรมฝนหลวงและการบินเกษตร พบถึงปัญหาความเดือดร้อนของพี่น้องเกษตรกรจากฝนทิ้งช่วงและฝนแล้งเป็นเวลานาน จึงมีแผนการปฏิบัติการฝนหลวงประจําปี 2563 เพื่อบรรเทาปัญหาฝนทิ้งช่วงและพื้นที่เกษตรที่มีน้ําไม่เพียงพอ โดยได้เร่งทําฝนหลวงช่วยเหลือพื้นที่เกษตรและเติมน้ําในอ่างเก็บน้ําเมื่อสภาพอากาศเอื้ออํานวย ปฏิบัติการฝนหลวงนั้นจะครอบคลุมทั่วถึงทุกพื้นที่ที่ประสบปัญหา ทั้งพื้นที่การเกษตร และพื้นที่ลุ่มรับน้ําที่มีปริมาณน้ําต่ํากว่าเกณฑ์และส่งผลกระทบต่อการใช้น้ําอุปโภค - บริโภคของประชาชนด้วย
ในส่วนของการปฏิบัติการฝนหลวงในพื้นที่ภาคตะวันออกเฉียงเหนือ (ตอนบน) มีวันขึ้นปฏิบัติการฝนหลวง รวม 137 วัน ขึ้นปฏิบัติการรวม 670 เที่ยวบิน วันฝนตกจากการปฏิบัติการฝนหลวงคิดเป็นร้อยละ 97.08 มีพื้นที่การเกษตรที่ได้รับประโยชน์จากการปฏิบัติการฝนหลวง จํานวน 17.88 ล้านไร่ ยับยั้งการเกิดพายุลูกเห็บทั้งสิ้น 7 จังหวัด ได้แก่ จังหวัดเลย จังหวัดสกลนคร จังหวัดอุดรธานี จังหวัดกาฬสินธุ์จังหวัดบึงกาฬ จังหวัดนครพนม และจังหวัดชัยภูมิ เติมน้ําต้นทุนให้เขื่อนกักเก็บน้ําระหว่างวันที่ 3 กุมภาพันธ์ – 31 พฤษภาคม 2563 จํานวน 6 เขื่อน และเติมน้ําต้นทุนให้เขื่อนกักเก็บน้ําระหว่างวันที่ 1 มิถุนายน – 14 สิงหาคม 2563 จํานวน 5 เขื่อน และในพื้นที่ภาคตะวันออกเฉียงเหนือ (ตอนล่าง) มีวันขึ้นปฏิบัติการฝนหลวง รวม 142 วัน ขึ้นปฏิบัติการรวม 805 เที่ยวบิน วันฝนตกจากการปฏิบัติการฝนหลวงคิดเป็นร้อยละ 92.96 มีพื้นที่การเกษตรที่ได้รับประโยชน์จากการปฏิบัติการฝนหลวง จานวน 43.38 ล้านไร่ เติมน้ําต้นทุนให้เขื่อนกักเก็บน้ําระหว่างวันที่ 3 กุมภาพันธ์ – 31 พฤษภาคม 2563 จํานวน 62 เขื่อน และเติมน้ําต้นทุนให้เขื่อนกักเก็บน้ําระหว่างวันที่ 1 มิถุนายน – 14 สิงหาคม 2563 จํานวน 52 เขื่อน
นายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า ผลรวมการปฏิบัติการฝนหลวงระหว่างวันที่ 3 กุมภาพันธ์ – 14 สิงหาคม 2563 นั้นมีการตั้งหน่วยปฏิบัติการ รวม 12 หน่วย รวมวันขึ้นปฏิบัติการฝนหลวงทั้งสิ้น 177 วัน ขึ้นปฏิบัติการรวม 4,582 เที่ยวบิน มีวันฝนตกจากการปฏิบัติการ รวม 175 วัน คิดเป็นร้อยละ 98.87 จังหวัดที่มีรายงานฝนตก รวม 67จังหวัด ทําให้มีพื้นที่การเกษตรที่ได้รับประโยชน์จากการปฏิบัติการฝนหลวง 193.75 ล้านไร่ มีฝนตกในพื้นที่ลุ่มรับน้ําเขื่อนและอ่างเก็บน้ํา รวม 204 แห่ง แบ่งเป็นเขื่อนขนาดใหญ่ 34 แห่ง และเขื่อนขนาดกลาง 170 แห่ง สามารถเติมน้ําต้นทุนให้กับเขื่อนและอ่างเก็บน้ํา รวม 1,313.706 ล้าน ลบ.ม.
รัฐบาลไทย-ข่าวทำเนียบรัฐบาล-แผนการบริหารหนี้สาธารณะ ประจำปีงบประมาณ 2563
วันศุกร์ที่ 27 กันยายน 2562
แผนการบริหารหนี้สาธารณะ ประจําปีงบประมาณ 2563
เมื่อวันที่ 24 กันยายน 2562 คณะรัฐมนตรีได้มีมติอนุมัติแผนการบริหารหนี้สาธารณะ ประจําปีงบประมาณ 2563 (แผนฯ) ตามที่กระทรวงการคลังเสนอ
เมื่อวันที่ 24 กันยายน 2562 คณะรัฐมนตรีได้มีมติอนุมัติแผนการบริหารหนี้สาธารณะ ประจําปีงบประมาณ 2563 (แผนฯ) ตามที่กระทรวงการคลังเสนอซึ่งประกอบด้วย 1) แผนการก่อหนี้ใหม่ วงเงิน 894,005.65 ล้านบาท 2) แผนการบริหารหนี้เดิม วงเงิน 831,150.32 ล้านบาท และ 3) แผนการชําระหนี้ วงเงิน 398,372.55 ล้านบาทโดยมีรายละเอียด ดังนี้
ทั้งนี้ แผนฯ ดังกล่าว จะช่วยสนับสนุนการดําเนินนโยบายการคลังแบบขยายตัวของรัฐบาล (Expansionary Fiscal Policy) การลงทุนในโครงการโครงสร้างพื้นฐานของภาครัฐให้สามารถดําเนินงานได้อย่างต่อเนื่อง และเป็นกลไกขับเคลื่อนการลงทุนของภาครัฐได้ตั้งแต่เริ่มปีงบประมาณ 2563 เพื่อสนับสนุนให้เศรษฐกิจสามารถขยายตัวและเติบโตได้ตามศักยภาพ รวมถึงสนับสนุนมาตรการทางการคลังเพื่อกระตุ้นการบริโภคและฟื้นฟูเศรษฐกิจในระยะสั้นของรัฐบาล ในช่วงไตรมาสที่ 1 และ 2 ของปีงบประมาณ 2563 โดยแผนการก่อหนี้ใหม่
ของรัฐบาลและรัฐวิสาหกิจ วงเงิน 894,005.65 ล้านบาท แบ่งเป็น
1) การกู้เงินเพื่อลงทุน วงเงิน 711,235.53ล้านบาท หรือคิดเป็นร้อยละ 79.56 ของแผนการก่อหนี้ใหม่ เช่น การกู้เงินเพื่อชดเชยการขาดดุลงบประมาณโครงการรถไฟทางคู่ โครงการรถไฟฟ้า โครงการพัฒนาที่อยู่อาศัย โครงการปรับปรุงขยายการประปาส่วนภูมิภาค และโครงการพัฒนาระบบสายส่งและสถานีไฟฟ้า เป็นต้น
2) การกู้เงินเพื่อบริหารสภาพคล่องและดําเนินกิจการทั่วไป วงเงิน 182,770.12ล้านบาท หรือคิดเป็นร้อยละ 20.44 ของแผนการก่อหนี้ใหม่
สําหรับแผนการชําระหนี้ของรัฐบาลและหนี้หน่วยงานของรัฐจากงบประมาณรายจ่ายประจําปีงบประมาณ พ.ศ. 2563 วงเงิน 309,118.39 ล้านบาทประกอบด้วย
1) การชําระคืนต้นเงินกู้ จํานวน 89,170.4ล้านบาทคิดเป็นสัดส่วนร้อยละ 2.8 ของวงเงินงบประมาณรายจ่ายประจําปี พ.ศ. 2563ซึ่งสอดคล้องกับประกาศคณะกรรมการนโยบายการเงินการคลังของรัฐ เรื่อง กําหนดสัดส่วนต่างๆ เพื่อเป็นกรอบวินัยการเงินการคลังของรัฐ พ.ศ. 2561 ลงวันที่ 7 มิถุนายน 2561 ซึ่งได้กําหนดสัดส่วนงบประมาณเพื่อการชําระคืนต้นเงินกู้ของรัฐบาลและหน่วยงานของรัฐซึ่งรัฐบาลรับภาระต้องตั้งไม่ต่ํากว่าร้อยละ 2.5 แต่ไม่เกินร้อยละ 3.5 ของงบประมาณรายจ่ายประจําปี
2) การชําระดอกเบี้ยและค่าใช้จ่ายในการกู้เงิน จํานวน 219,947.99 ล้านบาท
ทั้งนี้ การดําเนินการตามแผนฯ ดังกล่าวอยู่ภายใต้กรอบของกฎหมายที่เกี่ยวข้อง ดังนี้
1) พระราชบัญญัติวินัยการเงินการคลังของรัฐ พ.ศ. 2561: ณ สิ้นปีงบประมาณ 2563 กรอบการบริหารหนี้สาธารณะ อยู่ภายใต้กรอบที่คณะกรรมการนโยบายการเงินการคลังของรัฐ
2) พระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม: การดําเนินการตามแผนฯ อยู่ภายใต้กรอบวงเงินที่ พ.ร.บ.หนี้ฯ กําหนด
สํานักงานบริหารหนี้สาธารณะ
โทร. 02 265 8050
รัฐบาลไทย-ทส. เดินหน้าเตรียมรับมือสถานการณ์ปัญหาหมอกควันภาคใต้ ปี 2563 มุ่งเน้นการบูรณาการแก้ไขปัญหาไฟป่าพรุและหมอกควันข้ามแดน
วันเสาร์ที่ 27 มิถุนายน 2563
ทส. เดินหน้าเตรียมรับมือสถานการณ์ปัญหาหมอกควันภาคใต้ ปี 2563 มุ่งเน้นการบูรณาการแก้ไขปัญหาไฟป่าพรุและหมอกควันข้ามแดน
ทส. เดินหน้าเตรียมรับมือสถานการณ์ปัญหาหมอกควันภาคใต้ ปี 2563 มุ่งเน้นการบูรณาการแก้ไขปัญหาไฟป่าพรุและหมอกควันข้ามแดน
ทส. เดินหน้าเตรียมรับมือสถานการณ์ปัญหาหมอกควันภาคใต้ ปี 2563 มุ่งเน้นการบูรณาการแก้ไขปัญหาไฟป่าพรุและหมอกควันข้ามแดน
วันนี้ (27 มิ.ย. 63) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากร
ธรรมชาติและสิ่งแวดล้อม (รมว.ทส.) เป็นประธานการประชุมมอบนโยบายเตรียมความพร้อมรับมือสถานการณ์หมอกควันภาคใต้ ปี 2563 เพื่อเตรียมความพร้อมและซักซ้อมแนวทางในการรับมือสถานการณ์หมอกควันภาคใต้ ปี 2563 โดยเน้นการบริหารจัดการแบบมีส่วนร่วม บูรณาการทุกหน่วยงานที่เกี่ยวข้องทั้งในพื้นที่และส่วนกลาง โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ คณะผู้บริหารระดับสูง​ของกระทรวงฯ
นายศิริพัฒ พัฒกุล ผู้ว่าราชการจังหวัดนครศรีธรรมราช ผู้แทนจากกองทัพภาคที่ 4 ผู้แทนจากหน่วยงานในสังกัดกระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงเกษตรและสหกรณ์ กระทรวงสาธารณสุข กระทรวงดิจิทัลเพื่อเศรษฐกิจและสังคม และผู้แทนหน่วยงานใน 14 จังหวัดภาคใต้ เข้าร่วมการประชุม ณ ห้องประชุมศรีวิชัย ศาลากลางจังหวัดนครศรีธรรมราช
นายวราวุธ ศิลปอาชา กล่าวว่า ปัญหาหมอกควันข้ามแดนทางภาคใต้นั้น ได้มอบให้กรมควบคุมมลพิษ เป็นหน่วยงานหลักในการประสานความร่วมมือการแก้ไขปัญหาอย่างเป็นรูปธรรม ภายใต้กลไกข้อตกลงอาเซียนว่าด้วยมลพิษจากหมอกควันข้ามแดน สําหรับสถานการณ์ไฟป่าพรุ รมว.ทส. ได้กล่าวขอบคุณผู้ว่าราชการจังหวัดนครศรีธรรมราช หน่วยงานทุกภาคส่วนในพื้นที่จังหวัดนครศรีธรรมราช ที่บูรณาการร่วมกันในการสร้างฝายกันน้ํา และสูบน้ําเข้าป่าพรุนับแสนไร่ ทําให้มีปริมาณน้ําในป่าพรุที่สูงกว่าปีก่อน ซึ่งจะเป็นการป้องกันปัญหาไฟป่าได้ง่าย แต่ก็ต้องมีการเฝ้าระวังไม่ให้น้ําลดและการนําน้ําออกจากพื้นที่ป่ากันต่อไป
รมว.ทส. ยังได้ฝากให้หน่วยงานที่เกี่ยวข้องในพื้นที่สร้างความเข้าใจกับประชาชนที่อาศัยอยู่บริเวณป่าพรุในเรื่องการบริหารจัดการน้ําในป่าพรุ ทั้งในเรื่องการใช้ทําการเกษตร ซึ่งจะส่งผลทําให้น้ําในป่าพรุลดน้อยลงในช่วงฤดูแล้ง อีกทั้งในช่วงฤดูฝนปริมาณน้ําก็จะสูงขึ้น ซึ่งอาจจะเกิดปัญหาอุทกภัยตามมา​ ดังนั้น​ จึงต้องสร้างความเข้าให้แก่ประชา​ชนเพื่อบริหารจัดการน้ําในป่าพรุ​ให้ประชาชนสามารถอยู่ร่วมกับป่าได้อย่างสมดุลและยังยืน​ ต่อไป
รัฐบาลไทย-ข่าวทำเนียบรัฐบาล-เกษตรไทยผนึกกำลังอาเซียน แสดงจุดยืนสร้างความมั่นใจด้านความมั่นคงด้านอาหาร
วันพุธที่ 29 เมษายน 2563
เกษตรไทยผนึกกําลังอาเซียน แสดงจุดยืนสร้างความมั่นใจด้านความมั่นคงด้านอาหาร
เกษตรไทยผนึกกําลังอาเซียน แสดงจุดยืนสร้างความมั่นใจด้านความมั่นคงด้านอาหาร และการปรับตัวฟื้นวิกฤตโควิด-19
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า เมื่อวันที่ 15 เมษายน 2563 ที่ผ่านมา รัฐมนตรีเกษตรอาเซียน 10 ประเทศ (อาเซียนด้านการเกษตรและป่าไม้) ได้ร่วมรับรองถ้อยแถลงว่าด้วยการตอบสนองต่อการแพร่ระบาดของโรคติดเชื้อไวรัสโคโรนา (โควิด-19) เพื่อสร้างความมั่นใจถึงความมั่นคงด้านอาหาร ความปลอดภัยด้านอาหารและคุณค่าทางโภชนาการในอาเซียนว่า อาเซียนจะเร่งผลักดันการดําเนินการตามกลไกที่มีอยู่แล้วภายใต้กรอบความร่วมมือนี้ เพื่อให้มั่นใจได้ว่าประชากรในอาเซียนจะมีอาหารเพียงพอต่อการดํารงชีวิต เป็นอาหารที่ปลอดภัย และมีคุณค่าทางอาหารที่เหมาะสมท่ามกลางสถานการณ์การแพร่ระบาดของโรคโควิด-19 โดยจะดําเนินการเพื่อให้มั่นใจว่ามีการสํารองข้าวฉุกเฉินที่เพียงพอ การมีข้อมูลการตลาดที่ถูกต้องและมีประสิทธิภาพ ผ่านการดําเนินงานของสํานักเลขานุการระบบข้อมูลสารสนเทศความมั่นคงทางอาหารในภูมิภาคอาเซียน (AFSIS) และองค์กรสํารองข้าวฉุกเฉินของอาเซียนบวกสาม (APTERR) รวมทั้งประเมินสถานการณ์และคาดการณ์สถานการณ์อาหารของภูมิภาคอาเซียนและของโลก ทั้งด้านการค้า ราคา คุณภาพ และปริมาณสํารองของอาหารพื้นฐาน เช่น ข้าว ข้าวโพด และน้ําตาล เป็นต้น โดยมีคณะกรรมการสํารองอาหารเพื่อความมั่นคงแห่งภูมิภาคอาเซียน (AFSRB) ร่วมกับ AFSIS และ APTERR และประสานงานกับคณะทํางานที่เกี่ยวข้องด้านอาหาร พืช ปศุสัตว์ ประมง และป่าไม้ และส่งเสริมการอํานวยความสะดวก การดําเนินการตามนโยบายด้านความปลอดภัยอาหารของอาเซียน และกรอบการดําเนินงานด้านการกํากับดูแลด้านความปลอดภัยอาหารของอาเซียน
ขณะเดียวกัน เมื่อวันที่ 10 มีนาคม 2563 ณ นครดานัง ประเทศเวียดนาม ในการประชุมรัฐมนตรีเศรษฐกิจอาเซียนอย่างไม่เป็นทางการ (AEM Retreat) ครั้งที่ 26 ได้ร่วมประกาศ “ถ้อยแถลงการส่งเสริมความร่วมมือของอาเซียนเพื่อบรรเทาผลกระทบทางเศรษฐกิจที่เกิดจากการระบาดของไวรัสโควิด-19” อาทิ การรักษาตลาดอาเซียนที่เปิดกว้างสําหรับการค้าและการลงทุน การใช้ประโยชน์จากเทคโนโลยีและการค้าดิจิทัลเพื่อเอื้อภาคธุรกิจ การเสริมสร้างความยืดหยุ่นและยั่งยืนของห่วงโซ่อุปทาน และเมื่อวันที่ 14 เมษายน 2563 ในการประชุมสุดยอดอาเซียนบวกสาม (จีน ญี่ปุ่น และเกาหลี) สมัยพิเศษ ว่าด้วยการแพร่ระบาดของโรคติดเชื้อไวรัสโคโรนา 2019 (โควิด-19) ผ่านระบบการประชุมทางไกล อาเซียนได้เห็นชอบร่างฯ 2 ฉบับ ได้แก่ “ร่างปฏิญญาของการประชุมสุดยอดอาเซียน สมัยพิเศษ ว่าด้วยโรคติดต่อเชื้อไวรัสโควิด-19และร่างถ้อยแถลงร่วมของการประชุมสุดยอดอาเซียน +3 สมัยพิเศษ ว่าด้วยโรคติดเชื้อไวรัสโควิด-19 เพื่อร่วมกันส่งเสริมความร่วมมือและการสนับสนุนซึ่งกันและกันในการรับมือกับสถานการณ์การแพร่ระบาดของโรคโควิด-19 และรองรับผลกระทบทางเศรษฐกิจและสังคม รวมทั้งการเตรียมความพร้อมสําหรับภาวะฉุกเฉินด้านสาธารณสุขและด้านอื่น ๆ ในอนาคต
อย่างไรก็ตาม ประเทศไทยพร้อมจะร่วมมือกับนานาประเทศในอาเซียน พลิกวิกฤตจากการระบาดของโควิด-19 ให้เป็นโอกาส และต้องเร่งปรับตัวในทุกด้านเพื่อให้มีความยืดหยุ่นและเข้มแข็ง พร้อมรับมือกับการเปลี่ยนแปลงที่ไม่หยุดนิ่งที่จะเกิดขึ้นได้ในอนาคต
ที่มา : สํานักการเกษตรต่างประเทศ
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-นักสืบโรคระบาด คือใคร  มีหน้าที่อย่างไร ??
วันศุกร์ที่ 10 กรกฎาคม 2563
นักสืบโรคระบาด คือใคร  มีหน้าที่อย่างไร ??
นักสืบโรคระบาด คืออะไร ??
Q : นักสืบโรคระบาด คือใคร มีหน้าที่อย่างไร ??
A : นักสืบโรคระบาด เป็นผู้ที่ค้นหาผู้ป่วยเพื่อรักษาและสืบต้นตอที่มาที่ไปของการกระจายเชื้อโรคไวรัสโควิด-19 ประกอบด้วยสหวิชาชีพ ทั้งแพทย์ พยาบาล ที่ปฏิบัติงานในโรงพยาบาล ซึ่งหากพบผู้ป่วยและทราบที่มาที่ไปได้รวดเร็ว ก็สามารถทําการรักษาและลดการแพร่ระบาดได้อย่างรวดเร็วเช่นกัน
รัฐบาลไทย-ข่าวทำเนียบรัฐบาล-รมว.พม. ร่วมเสวนาเรื่อง “พลเมืองกัมมันตะ (Active Citizen) กับตำบลเข้มแข็ง”
วันพฤหัสบดีที่ 20 สิงหาคม 2563
รมว.พม. ร่วมเสวนาเรื่อง “พลเมืองกัมมันตะ (Active Citizen) กับตําบลเข้มแข็ง”
รมว.พม. ร่วมเสวนาเรื่อง “พลเมืองกัมมันตะ (Active Citizen) กับตําบลเข้มแข็ง”
วันนี้ (20 ส.ค. 63) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ร่วมเสวนาเรื่อง “พลเมืองกัมมันตะ (Active Citizen) กับตําบลเข้มแข็ง”ซึ่งกระทรวง พม. โดย สถาบันพัฒนาองค์กรชุมชน (องค์การมหาชน) หรือ พอช. จัดร่วมกับคณะกรรมาธิการการแก้ปัญหาความยากจนและลดความเหลื่อมล้ํา วุฒิสภา คณะกรรมาธิการการพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส วุฒิสภา สํานักงานคณะกรรมการสุขภาพแห่งชาติ สํานักงานกองทุนสนับสนุนการสร้างเสริมสุขภาพ และกองทุนสานพลังเพื่อสังคมสุขภาวะ โดยมี นายแพทย์อําพล จินดาวัฒนะ ประธานคณะอนุกรรมาธิการ ศึกษา เสนอแนะ การแก้ปัญหาความยากจนและลดความเหลื่อมล้ําด้านสังคม และประธานคณะอนุกรรมาธิการติดตามการปฏิรูปด้านสังคม กิจการผู้สูงอายุและสังคมสูงวัย เป็นประธานเปิดการเสวนา พร้อมด้วย ศ.นพ. ประเวศ วะสี ราษฎรอาวุโส เข้าร่วมเสวนา ณ ห้องประชุมไพบูลย์ วัฒนศิริธรรม ชั้น 1 สถาบันพัฒนาองค์กรชุมชน (องค์การมหาชน) แขวงคลองจั่น เขตบางกะปิกรุงเทพฯ
นายจุติ กล่าวว่า การเสวนา “พลเมืองกัมมันตะ (Active Citizen) กับตําบลเข้มแข็ง” ครั้งนี้ มีวัตถุประสงค์เพื่อสานพลังหน่วยงานและองค์กรต่างๆในการหนุนเสริมให้เกิดพลังพลเมืองโดยเฉพาะการเป็นพลเมืองกัมมันตะ (Active Citizen) ที่มีความตื่นตัวกระตือรือร้น รวมตัว ร่วมคิด ร่วมทํา เพื่อขับเคลื่อนยุทธศาสตร์ชาติให้เป็นไปตามเป้าหมาย “ตําบลเข้มแข็ง มั่นคง มั่นคั่ง ยั่งยืน” และเพื่อแลกเปลี่ยนเรียนรู้และแสวงหาแนวในการหนุนเสริมให้เกิดพลังพลเรือนโดยเฉพาะการเป็นพลเมืองกัมมันตะ (Active Citizen) ที่มีความตื่นตัวกระตือรือร้น รวมตัว ร่วมคิด ร่วมทํา เพื่อเป็นต้นแบบในการขยายผลไปสู่ชุมชนในระดับตําบลต่างๆต่อไป โดยวันนี้ นับเป็นการมาแลกเปลี่ยนประสบการณ์และวิธีการทํางานในเรื่องการลดปัญหาความเหลื่อมล้ําและความยากจน ซึ่งได้เห็นตรงกันว่าการแก้ปัญหาต้องมาจากฐานราก คือ ชุมชนทั่วประเทศ และทุกคนต้องยอมรับว่าโลกทุกวันนี้มีการเปลี่ยนแปลงไปเยอะมาก แม้กระทั่งกระทรวง พม. ยังมีการปรับการทํางาน โดยเน้นการบูรณาการทรัพยากรที่มี และฟังวัตถุประสงค์ของประชาชนเป็นหลัก ทั้งนี้ จะมีการขยายชุมชนเข้มแข็งด้วยการสร้างตําบลคู่มิตร โดยจะไปทํางานร่วมกันกับตําบลอื่น เพื่อให้เกิดการบูรณาการกัน และมีความเข้มแข็งมากยิ่งขึ้น ซึ่งทั้งหมดนี้คือการลดความเหลื่อมล้ําและการสร้างโอกาส สร้างรายได้ และสร้างอาชีพให้เกิดขึ้นในชุมชน
นายจุติ กล่าวเพิ่มเติมว่า สําหรับเป้าหมายของการดําเนินงานนั้น คืออยากให้ทุกชุมชนมีความเข้มแข็ง ทั้งเรื่องของการสื่อสาร การทํางาน และต้องมีความทันสมัย ซึ่งจะนําเทคโนโลยีเข้ามาช่วย ทั้งนี้ นายกรัฐมนตรีได้มอบนโยบายให้รัฐมนตรีแต่ละกระทรวงติดตามแก้ปัญหาของประชาชน โดยเฉพาะปัญหาของความเหลื่อมล้ํา ขณะเดียวกันทุกคนที่ไปทํางานด้านสังคม ด้านชุมชน ต้องให้โอกาส ให้ความเห็นใจ และให้เวลากับปัญหาของประชาชน ส่วนเรื่องทรัพยากรจะมาทีหลังการแก้ปัญหา ในเรื่องของการซ่อมบ้านนับเป็นประโยชน์อย่างยิ่ง ซึ่งทุกหน่วยงานต้องร่วมกันให้ความสําคัญในเรื่องดังกล่าว ถ้าทุกคนมีบ้านที่มั่นคง ครอบครัวอบอุ่น และสังคมก็จะเข้มแข็ง วันนี้ประเทศไทยต้องการกลับมาซ่อมแซมครอบครัวให้เข้มแข็ง เพราะถ้าแก้ไขปัญหาที่ครอบครัวได้ปัญหาสังคมก็จะน้อยลง
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  1 พฤษภาคม 2561
วันอังคารที่ 1 พฤษภาคม 2561
สรุปข่าวการประชุมคณะรัฐมนตรี  1 พฤษภาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ปลัด สธ. เยี่ยมโรงพยาบาลเบญจลักษ์เฉลิมพระเกียรติ 80 พรรษา จ.ศรีสะเกษ
วันพฤหัสบดีที่ 22 มิถุนายน 2560
ปลัด สธ. เยี่ยมโรงพยาบาลเบญจลักษ์เฉลิมพระเกียรติ 80 พรรษา จ.ศรีสะเกษ
ปลัดกระทรวงสาธารณสุข ตรวจเยี่ยมโรงพยาบาลเบญจลักษ์เฉลิมพระเกียรติ 80 พรรษา อําเภอเบญจลักษ์ จังหวัดศรีสะเกษ  ให้เป็นโรงพยาบาลชุมชนที่สง่างาม สมพระเกียรติ ด้วยหลักปรัชญาเศรษฐกิจพอเพียง
มีระบบการดูแลสุขภาพประชาชนที่ดี ระบบบริการที่ดี บุคลากรให้เป็นคนเก่ง คนดี มีความสุข และระบบบริหารจัดการที่ดี
วันนี้ (22 มิถุนายน 2560)ที่ อ.เบญจลักษ์ จ.ศรีสะเกษ นายแพทย์โสภณ เมฆธน ปลัดกระทรวงสาธารณสุข และคณะผู้บริหาร ตรวจเยี่ยมโรงพยาบาลเบญจลักษ์เฉลิมพระเกียรติ 80 พรรษา จ.ศรีสะเกษ ซึ่งเป็น 1 ใน 10 โรงพยาบาล ที่กระทรวงสาธารณสุขสร้างเพื่อเฉลิมพระเกียรติพระบาทสมเด็จพระปรมินทรมหาภูมิพล อดุลยเดช เนื่องในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 ให้สัมภาษณ์ว่า โรงพยาบาลตัวอย่างในการดําเนินการตามแนวพระราชดําริของรัชกาลที่ 9 ให้เป็นโรงพยาบาลชุมชน ที่สง่างาม สมพระเกียรติ มีรูปแบบการดําเนินงานให้ประชาชนมีส่วนร่วม เป็นส่วนหนึ่งของชุมชน ผสมผสานการดําเนินงานด้วยหลักปรัชญาเศรษฐกิจพอเพียง เพื่อเป็นแบบอย่างให้กับประชาชน เป็นสถานบริการใกล้บ้านที่สามารถให้การดูแลครบถ้วนทั้งด้านกาย จิต สังคม อย่างใกล้ชิด ทั้งในระดับบุคคลครอบครัวและชุมชน
โรงพยาบาลชุมชนเฉลิมพระเกียรติฯ ทุกแห่ง มีจุดเด่นที่แตกต่างกันของแต่ละโรงพยาบาล ภายใต้ อัตลักษณ์เดียวกันคือ “โรงพยาบาลที่เป็นมากกว่าโรงพยาบาล” (More then Hospital) ดําเนินงานภายใต้ 4 ยุทธศาสตร์การพัฒนา ประกอบด้วย ยุทธศาสตร์การพัฒนาให้เป็นโรงพยาบาลเศรษฐกิจพอเพียง พัฒนาระบบการดูแลสุขภาพประชาชนที่ดี พัฒนาระบบบริการที่ดีของโรงพยาบาล พัฒนาบุคลากรให้เป็นคนเก่ง คนดี มีความสุข และพัฒนาระบบบริหารจัดการที่ดีของโรงพยาบาล
โดยขับเคลื่อนภายใต้ 9 โครงการสําคัญ ได้แก่ 1.โครงการสืบสานพระราชดําริ 2.โครงการโรงพยาบาลเศรษฐกิจพอเพียง 3.โครงการพัฒนาระบบคลินิกหมอครอบครัวและการดูแลสุขภาพองค์รวม 4.โครงการพัฒนาคุณภาพโรงพยาบาล 5.โครงการพัฒนาสู่ความเป็นเลิศด้านบริการ 6.โครงการคนของแผ่นดิน 7.โครงการพัฒนาโรงพยาบาลแห่งความสุข 8.โครงการโรงพยาบาลคุณธรรม และ 9.โครงการสิ่งแวดล้อมสร้างเพื่อสุขภาวะ
สําหรับโรงพยาบาลเบญจลักษ์เฉลิมพระเกียรติ 80 พรรษา มีผลงานโดดเด่นด้านการดูแลผู้ป่วยโรคไต ได้แก่ 1.การดูแลผู้ป่วยที่ได้รับการบําบัดทดแทนไตโดยการล้างไตทางช่องท้อง (CAPD) ซึ่งผ่านการประเมินเพื่อรับรองหน่วยล้างไตทางหน้าท้อง (CAPD) จากสมาคมโรคไตแห่งประเทศไทย ได้รับรางวัลชนะเลิศหน่วยล้างไตทางช่องท้องดีเด่น ระดับโรงพยาบาลชุมชนภาคตะวันออกเฉียงเหนือ 2.คลินิกชะลอไตเสื่อม (CKD Clinic) ให้บริการแบบ One Stop Service แบบครอบคลุมครบวงจร มีการสอนและสาธิตอาหารเฉพาะโรค โดยใช้ Food Model ในการสอน เพื่อให้คนไข้มองเห็นภาพจริง และ 3.คลินิกล้างไตทางช่องท้อง (CAPD Clinic) สอนผู้ป่วยและญาติผู้ป่วยล้างไตช่องท้อง และมีระบบการติดตามเยี่ยมบ้านผู้ป่วยโรคไต โรงพยาบาลเฉลิมพระเกียรติฯ ยังเป็นแหล่งศึกษาดูงานด้านการดูแลรักษาผู้ป่วยโรคไตทั้งในประเทศและต่างประเทศ และเป็นศูนย์รับส่งผู้ป่วยโรคไตระดับจังหวัด
ทั้งนี้ โรงพยาบาลเบญจลักษ์เฉลิมพระเกียรติ 80 พรรษา เปิดให้บริการดูแลรักษาผู้ป่วยโรคเอดส์ เป็นศูนย์แลกเปลี่ยนเรียนรู้ด้านวิชาการ ในการพิจารณาอนุมัติสูตรให้ยาต้านไวรัสเอดส์และการบริหารจัดการยาต้านไวรัสเอดส์แก่ผู้ติดเชื้อ HIV ในกลุ่มแม่และเด็กและกลุ่มบุคคลทั่วไปของจังหวัดศรีสะเกษ เขตตรวจราชการกระทรวงสาธารณสุขที่ 13 และกรมอนามัย ู
***************************** 22 มิถุนายน 2560
รัฐบาลไทย-ข่าวทำเนียบรัฐบาล-ทส. จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพ (กอช.)
วันพุธที่ 27 กุมภาพันธ์ 2562
ทส. จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพ (กอช.)
ทส. จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพ (กอช.)
ทส. จัดประชุมคณะกรรมการอนุรักษ์และใช้ประโยชน์ความหลากหลายทางชีวภาพ (กอช.)
วันนี้ (๒๕ กุมภาพันธ์ ๒๕๖๒) เวลา ๑๓.๓๐ น. กระทรวงทรัพยากรธรรมชาติและสิ่งแวดล้อม โดย สํานักงานนโยบายและแผนทรัพยากรธรรมชาติและสิ่งแวดล้อมจัดประชุมคณะกรรมการอนุรักษ์และใช้ประโยชน์ความหลากหลายทางชีวภาพ (กอช.) ครั้งที่ ๑/๒๕๖๒ ณ ห้องประชุม ๔๐๑ ชั้น ๔ อาคาร สผ. กรุงเทพมหานคร โดยมี รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานการประชุม มีผู้เข้าร่วมประชุมประกอบด้วยปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา)เลขาธิการสํานักงานนโยบายและแผนทรัพยากรธรรมชาติและสิ่งแวดล้อม (นางรวิวรรณ ภูริเดช)และผู้แทนหน่วยงานต่างๆได้แก่ กรมอุทยานแห่งชาติ สัตว์ป่า และพันธ์พืช กรมป่าไม้ กรมทรัพยากรทางทะเลและชายฝั่ง กรมส่งเสริมคุณภาพสิ่งแวดล้อม องค์การสวนสัตว์ องค์การสวนพฤกษศาสตร์ สํานักงานพัฒนาเศรษฐกิจจากฐานชีวภาพ (องค์การมหาชน)กระทรวงเกษตรและสหกรณ์ กระทรวงวิทยาศาสตร์และเทคโนโลยี กระทรวงศึกษาธิการ กระทรวงการต่างประเทศ สํานักงบประมาณ และผู้ทรงคุณวุฒิโดยที่ประชุมได้ร่วมกันหารือประเด็นที่เกี่ยวข้องกับความหลากหลายทางชีวภาพ ทั้งด้านกฎหมาย การบริหารจัดการ และความร่วมมือระหว่างประเทศในโอกาสนี้
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับเอกอัครราชทูตรัฐอิสราเอล ประจำประเทศไทย ในโอกาสหารือข้อราชการร่วมกัน
วันพฤหัสบดีที่ 8 มีนาคม 2561
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับเอกอัครราชทูตรัฐอิสราเอล ประจําประเทศไทย ในโอกาสหารือข้อราชการร่วมกัน
รองนายกรัฐมนตรีและรัฐมนตรีว่าการกระทรวงยุติธรรมให้การต้อนรับเอกอัครราชทูตรัฐอิสราเอล ประจําประเทศไทย ในโอกาสหารือข้อราชการร่วมกัน
ในวันพฤหัสบดีที่ ๘ มีนาคม ๒๕๖๑ เวลา ๑๓.๓๐ น.
ณ ห้องรับรองกระทรวงยุติธรรม อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ให้การต้อนรับ
นายเมอีร์ ชโลโม (Mr. Meir Shlomo) เอกอัครราชทูตรัฐอิสราเอลประจําประเทศไทย พร้อมคณะ
ในโอกาสเข้าเยี่ยมคารวะ เพื่อกระชับความสัมพันธ์อันดีระหว่างกัน
พร้อมทั้งหารือแนวทางในการสร้างความร่วมมือระหว่างรัฐอิสราเอลกับประเทศไทย
ในด้านกระบวนการยุติธรรม รวมทั้งนวัตกรรมด้านทหารและด้านเทคโนโลยีการเกษตร
และการชลประทานที่สามารถนํามาประยุกต์ใช้กับประเทศไทยได้
รัฐบาลไทย-ข่าวทำเนียบรัฐบาล-“พาณิชย์”ชวนซื้อสินค้า GI นำ 45 สินค้า ขายตรงผู้บริโภคผ่านเฟซบุ๊กแฟนเพจ GI Thailand [กระทรวงพาณิชย์]
วันศุกร์ที่ 5 มิถุนายน 2563
“พาณิชย์”ชวนซื้อสินค้า GI นํา 45 สินค้า ขายตรงผู้บริโภคผ่านเฟซบุ๊กแฟนเพจ GI Thailand [กระทรวงพาณิชย์]
“พาณิชย์”ชวนซื้อสินค้า GI นํา 45 สินค้า ขายตรงผู้บริโภคผ่านเฟซบุ๊กแฟนเพจ GI Thailand
“พาณิชย์”จัดโครงการ “ร่วมใจ ช่วย GI ไทย พ้นภัยโควิด” ใช้ช่องทางเฟซบุ๊กแฟนเพจ GI Thailand จําหน่ายสินค้า GI เพื่อช่วยเหลือเกษตรกร ผู้ประกอบการท้องถิ่น ให้มีช่องทางการจําหน่ายสินค้าในช่วงการแพร่ระบาดของไวรัสโควิด-19 เผยมีสินค้าให้เลือกซื้อ 45 รายการ จาก 35 จังหวัดทั่วประเทศ
นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ เปิดเผยว่า กระทรวงพาณิชย์ โดยกรมทรัพย์สินทางปัญญา ได้จัดโครงการ “ร่วมใจ ช่วย GI ไทย พ้นภัยโควิด” โดยใช้ Facebook Fanpage : GI Thailand เป็นสื่อกลางแนะนําสินค้าสิ่งบ่งชี้ทางภูมิศาสตร์ (GI) เพื่อช่วยเหลือผู้ประกอบการ GI ที่ได้รับผลกระทบจากการแพร่ระบาดของไวรัสโควิด-19 ทําให้ไม่สามารถจําหน่ายสินค้าได้ตามปกติ จนเกิดความเสียหายและเกิดปัญหาการขาดรายได้ของเกษตรกร ผู้ผลิต ผู้ประกอบการ โดยเฉพาะสินค้าเกษตรที่มีผลผลิตออกตามฤดูกาล จึงได้ใช้ช่องทางออนไลน์เข้ามาช่วย เพื่อให้สามารถจําหน่ายสินค้าได้ตามวิถีชีวิตปกติแบบใหม่ (New Normal) ที่คนหันมาใช้ช่องทางออนไลน์กันมากขึ้น
“กระทรวงพาณิชย์ตระหนักถึงความสําคัญและความจําเป็นเร่งด่วนที่จะต้องเข้ามาช่วยเหลือ เพื่อบรรเทาปัญหาดังกล่าว จึงได้จัดโครงการกระตุ้นเศรษฐกิจโดยอาศัยสื่อออนไลน์เป็นช่องทางหลักในการสื่อสาร เพื่อช่วยเหลือผู้ประกอบการให้สามารถจําหน่ายสินค้าได้ในสถานการณ์การแพร่ระบาดของไวรัสโควิด-19”
สําหรับสินค้าที่จะนํามาจําหน่ายผ่านทางเฟซบุ๊ก มีผู้ประกอบการที่มีความพร้อมในการจัดส่งสินค้าแก่ผู้บริโภคผ่านระบบไปรษณีย์และสถานบริการขนส่งเอกชน ตอบรับเข้าร่วมทั้งสิ้น 104 ราย ประกอบด้วยผู้ประกอบการ 45 สินค้า จาก 35 จังหวัดทั่วประเทศ เช่น ทุเรียนหลงลับแลอุตรดิตถ์ ลิ้นจี่แม่ใจพะเยา ปลากุเลาเค็มตากใบ กาแฟเมืองกระบี่ ศิลาดลเชียงใหม่ ลําไยอบแห้งเนื้อสีทองลําพูน กาแฟดอยตุง ข้าวหอมมะลิทุ่งกุลาร้องไห้ ข้าวสังข์หยดเมืองพัทลุง และนิลเมืองกาญจน์ เป็นต้น
นายทศพล ทังสุบุตร อธิบดีกรมทรัพย์สินทางปัญญา กล่าวว่า โครงการร่วมใจ ช่วย GI ไทย พ้นภัยโควิด นอกจากจะช่วยบรรเทาความเดือดร้อนของผู้ผลิตและผู้ประกอบการสินค้า GI ไทยที่ได้รับผลกระทบจากสถานการณ์โรคโควิด–19 แล้ว ยังเป็นการเสริมสร้างศักยภาพของสินค้าชุมชนให้มีความเข้มแข็ง สามารถปรับตัวและจัดจําหน่ายผ่านช่องทางใหม่ๆ ที่ตอบโจทย์พฤติกรรมการเลือกซื้อสินค้าของผู้บริโภคที่เปลี่ยนแปลงไป ซึ่งจะช่วยสร้างรายได้ให้กับชุมชนท้องถิ่น อันจะนําไปสู่การเติบโตของสินค้า GI อย่างมีคุณภาพ และได้รับการยอมรับจากผู้บริโภคอย่างยั่งยืนต่อไป
ตัวอย่างสินค้าที่นํามาจําหน่าย
รัฐบาลไทย-ข่าวทำเนียบรัฐบาล-วศ. (อว.) ร่วมมือเครือข่ายประชุมหารือความคืบหน้างานทดสอบผลิตภัณฑ์ต้าน COVID-19
วันอังคารที่ 12 พฤษภาคม 2563
วศ. (อว.) ร่วมมือเครือข่ายประชุมหารือความคืบหน้างานทดสอบผลิตภัณฑ์ต้าน COVID-19
วศ. (อว.) ร่วมมือเครือข่ายประชุมหารือความคืบหน้างานทดสอบผลิตภัณฑ์ต้าน COVID-19
เมื่อวันที่ 21 เมษายน 2563 นางสาวนิสากร จึงเจริญธรรม อธิบดีกรมวิทยาศาสตร์บริการ พร้อมด้วยทีมนักวิทยาศาสตร์ ได้เข้าร่วมประชุมหารือ เรื่องการพัฒนา PPE. Coverall Lavel 4 แบบ Disposable ร่วมกับ นายสมคิด รัตนประภาพร นายกสมาคมอุตสาหกรรมเส้นใยประดิษฐ์ไทย ดร.ชาญชัย สิริเกษมเลิศ ผู้อํานวยการสถาบันพัฒนาอุตสาหกรรมสิ่งทอ และผู้แทนจากกรมวิทยาศาสตร์การแพทย์ ผู้แทนคณะวิศวกรรมศาสตร์ มหาลัยจุฬาฯ ผู้แทนมหาลัยมหิดล ผู้แทนสมาคม Non Woven ผู้แทนสภาอุตสาหกรรม ผู้แทนบริษัทเทยิน ผู้แทนบริษัท ปตท. ผู้แทนบริษัทบูติกบิวตี้ และผู้ประกอบการที่เกี่ยวข้อง ณ สถาบันสิ่งทอ กรุงเทพฯ
จากการประชุมดังกล่าว วศ (อว.) ได้นําเสนอมาตรฐานการทดสอบชุด Coverall และห้องปฏิบัติการในประเทศไทยที่สามารถตรวจสอบตามมาตรฐานได้ ในด้านของภาคเอกชนได้กล่าวถึงศักยภาพของอุตสาหกรรมที่เกี่ยวข้องในการผลิตชุดที่ทําจากผ้าสปันบอนด์ภายในประเทศ และเน้นการพัฒนาในรายละเอียดที่เป็นจุดสําคัญต่อความปลอดภัยของบุคลากรทางการแพทย์ โดยกรมวิทยาศาสตร์บริการจะเป็นผู้รวบรวมมาตรฐานการทดสอบและจัดทําฐานข้อมูลทางวิชาการเพื่อใช้ในการพัฒนาในครั้งนี้ โดยมีเป้าหมายในการจัดทํา Spec ของชุด PPE Coverall ให้เสร็จสมบูรณ์ภายในวันที่ 11 พฤษภาคม 2563 หลังจากนั้นจะขยายสู่ภาคการผลิต เพื่อจัดจําหน่ายให้กับกระทรวงสาธารณสุขและองค์การเภสัชกรรมต่อไป
ทั้งนี้ ในช่วงพัฒนางานวิจัยดังกล่าว วศ (อว.) สนับสนุนค่าใช้จ่ายในการทดสอบทั้งหมด โดยร่วมมือกับคณะวิศวกรรมศาสตร์ และเภสัชศาสตร์ มหาลัยจุฬาฯ ที่ให้บริการทดสอบโดยไม่คิดค่าใช้จ่ายเช่นกัน
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313